CELEX: C2007/283/51
Language: el
Date: 2007-11-24 00:00:00
Title: Υπόθεση T-257/07 R: Διάταξη του δικαστή των ασφαλιστικών μέτρων της 28ης Σεπτεμβρίου 2007 — Γαλλία κατά Επιτροπής (Ασφαλιστικά μέτρα — Υγειονομικός έλεγχος — Κανονισμός (ΕΚ) 999/2001 — Εξάλειψη ορισμένων μεταδοτικών σπογγωδών εγκεφαλοπαθειών — Κανονισμός (ΕΚ) 727/2007 — Αίτηση αναστολής εκτελέσεως — Fumus boni juris — Επείγον — Στάθμιση συμφερόντων)

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/28
            
         Διάταξη του δικαστή των ασφαλιστικών μέτρων της 28ης Σεπτεμβρίου 2007 — Γαλλία κατά Επιτροπής
   (Υπόθεση T-257/07 R)
   (Ασφαλιστικά μέτρα - Υγειονομικός έλεγχος - Κανονισμός (ΕΚ) 999/2001 - Εξάλειψη ορισμένων μεταδοτικών σπογγωδών εγκεφαλοπαθειών - Κανονισμός (ΕΚ) 727/2007 - Αίτηση αναστολής εκτελέσεως - Fumus boni juris - Επείγον - Στάθμιση συμφερόντων)
   (2007/C 283/51)
   Γλώσσα διαδικασίας: η γαλλική
   Διάδικοι
   
      Προσφεύγουσα: Γαλλική Δημοκρατία (εκπρόσωποι: E. Belliard, G. de Bergues, R. Loosli και A. During)
   
      Καθής: Επιτροπή των Ευρωπαϊκών Κοινοτήτων (εκπρόσωπος: M. Nolin)
   Αντικείμενο της υποθέσεως
   Αίτηση αναστολής εκτελέσεως του σημείου 3 του παραρτήματος του κανονισμού (ΕΚ) 727/2007 της Επιτροπής, της 26ης Ιουνίου 2007, για την τροποποίηση των παραρτημάτων I, III, VII και X του κανονισμού (ΕΚ) 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (EE L 165, σ. 8), καθόσον προσθέτει, στο κεφάλαιο Α του εν λόγω παραρτήματος VII, το σημείο 2.3, στοιχείο β', περίπτωση iii, 2.3, στοιχείο δ', και το σημείο 4
   Διατακτικό της διατάξεως
   Ο δικαστής των ασφαλιστικών μέτρων διατάσσει:
   
               1)
            
            
               Αναστέλλει την εφαρμογή του σημείου 3 του παραρτήματος του κανονισμού (ΕΚ) 727/2007 της Επιτροπής, της 26ης Ιουνίου 2007, για την τροποποίηση των παραρτημάτων I, III, VII και X του κανονισμού (ΕΚ) 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών, μέχρις ότου εκδοθεί η απόφαση στην κύρια δίκη, καθόσον το σημείο αυτό προσθέτει στο κεφάλαιο Α του παραρτήματος VII, τα σημεία 2.3, στοιχείο β', περίπτωση iii, 2.3, στοιχείο δ', και το σημείο 4.
            
         
               2)
            
            
               Επιφυλάσσεται ως προς τα δικαστικά έξοδα.